Papoose Peak Jumps

Papoose Peak Jumps var et skihoppanlegg i Squaw Valley i California, USA. Det lå i hellingen til fjellet Little Papoose Peak. Anlegget ble brukt under vinter-OL 1960 og besto av tre hoppbakker med K-punkt 80, 60 og 40 meter. Den største bakken ble brukt i spesielt hopp, mens den mellomste bakken ble brukt i kombinert.

Hoppanlegget ble konstruert av den tyske hoppbakkekonstruktøren Heini Klopfer. Det ble bygd sommeren og høsten 1958, og den første internasjonale konkurransen var prøve-OL i februar 1959. Etter OL ble anlegget for det meste liggende ubrukt og forfalt. Det ble satt i stand igjen til det nasjonale USA-mesterskapet i 1976, men ble deretter hensatt til forfall igjen. I dag er alle hoppbakkene revet.

Bakkerekord i den største bakken var 93,5 meter, satt i OL-rennet 28. februar 1960 av Helmut Recknagel (Tyskland).

OL
 Dato Vinner  Andre Tredje 28. februar 1960  Helmut Recknagel  Niilo Halonen  Otto Leodolter

 Kilder 
Skisprungschanzen-Archiv: Squaw Valley
Offisiell rapport for vinter-OL 1960, s. 103

Kategori:Hoppbakker i USA
Kategori:Sport i California
Kategori:Hoppbakker brukt i OL
Kategori:Vinter-OL 1960
Kategori:Byggverk i California
Kategori:Byggverk fullført i 1959
Kategori:1959 i California